



**Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**AUTORIZAŢIE DE MEDIU**

**Nr. … din … NOIEMBRIE 2016**

**Ca urmare a cererii adresată de SC ASIREX STAR SRL, reprezentată de d-na. Sanda Cristina Pop, în calitate de administrator, cu sediul în judeţul Bistriţa-Năsăud, municipiul Bistriţa, str. Solomon Haliţă, nr. 1, sc. D, ap. 43, înregistrată la Agenţia pentru Protecţia Mediului Bistriţa-Năsăud cu nr. 12005/28.10.2016,**

**în urma analizării documentelor transmise şi a completărilor la documentaţie, a verificării amplasamentului,**

**în baza Ordonanţei de Urgenţă a Guvernului nr. 96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, a Hotărârii Guvernului nr. 1000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului şi Pădurilor nr. 1298/2011 şi nr. 3839/2012, a adresei ANPM nr. 1/1177/DC/28.05.2014 şi a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007 şi nr. 58/2012, cu Legea 226/2013 privind aprobarea OU nr. 164/2008 pentru modificarea și completarea OU nr. 195/2005, se emite:**

AUTORIZAŢIA DE MEDIU

**pentru:** SC ASIREX STAR SRL, cu sediul în municipiul Bistriţa, str. Solomon Haliţă, nr. 1, sc. D, ap. 43, judeţul Bistriţa-Năsăud,

**care prevede desfăşurarea următoarelor activităţi** (conform cod CAEN): exploatare forestieră - încadrată în conformitate cu prevederile Ord. I.N.S. nr. 337/2007 privind actualizarea Clasificării activităţilor din economia naţională, la codul CAEN 0220 - Rev.2 (cod CAEN 0201-Rev.1),

**pe raza judeţului Bistrița-Năsăud, în:**

- partida nr. 767 (804204) Lala, din UP II Şesuri, u.a. 35A, suprafața: 28,4 ha, volum brut: 1236 m³, tratament: îngrijire, natura produsului: secundare rărituri.

***Partida este amplasată pe raza Parcului Naţional Munţii Rodnei în afara zonei de conservare specială şi pe raza siturilor Natura 2000 ROSCI0125 şi ROSPA0085 Munţii Rodnei.***

**Documentaţia conţine:**

- Cerere pentru emiterea autorizaţiei de mediu, înregistrată la APM Bistriţa-Năsăud sub nr. 12005/28.10.2016;

- Fişa de prezentare şi declaraţie, întocmită de către titularul activităţii,

- Anunţul public al solicitării de obţinere a autorizaţiei de mediu, afişat la sediul Primăriei comunei Leşu cu nr. 3488 din data de 27.10.2016;

- Proces verbal de verificare a conformării din punct de vedere al protecţiei mediului, nr. 12107/1.11.2016, încheiat de Agenţia pentru Protecţia Mediului Bistriţa-Năsăud;

− Proces verbal nr. 12155/2.11.2016, încheiat cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu;

- Decizia nr. 666/3.11.2016 a Agenţiei pentru Protecţia Mediului Bistriţa-Năsăud, luată în cadrul şedinţei CAT din data de 2.11.2016, privind emiterea autorizaţiei de mediu;

- Proces verbal din data de …11.2016, în urma şedinţei Comisiei Internă de Analiză, privind decizia finală de emitere a autorizaţiei de mediu;

**şi următoarele acte de reglementare emise de alte autorităţi:**

**-** Certificat de înregistrare seria B nr. 2238744 din 10.11.2010, eliberat de către Oficiul Registrului Comerţului de pe lângă Tribunalul Bistriţa-Năsăud, cu:

▪ nr. de ordine în registrul comerţului: J06/91/4.02.2005;

▪ cod unic de înregistrare: 17198132/4.02.2005;

**-** Certificat constatator emis la data de 29.07.2014 de către Oficiul Registrului Comerţului de pe lângă Tribunalul Bistriţa-Năsăud;

**-** Certificat de atestare/reatestare seria B nr. 0941/30.06.2016, emis de Comisia de Atestare a Operatorilor Economici în Activitatea de Exploatare Forestieră, valabil până la data de 30.06.2018;

**-** Autorizație de exploatare nr. 1021743/22.08.2016 emisă de Ocolul Silvic Plaiurile Heniului R.A.;

**-** Act de punere în valoare nr. 804204 - BN – 25492677 din 2.09.2014 emis de Ocolul Silvic Plaiurile Heniului R.A.;

**-** Adeverinţă nr. 1564/31.08.2016 eliberată de Ocolul Silvic Plaiurile Heniului R.A., privind amplasarea partizii în raport cu ariile naturale protejate;

**-** Aviz favorabil nr. 896/13.09.2016 al Administrației Parcului Naţional Munţii Rodnei R.A..

**Prezenta autorizaţie se emite cu următoarele condiţii impuse:**

**−** respectarea prevederilor O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin OUG nr. 57/2007, OUG nr. 114/2007, OUG nr. 164/2008 aprobată prin Legea nr. 226/2013 şi prin OUG nr. 58/16.10.2012 aprobată prin Legea nr. 117/2013;

* capacitatea maximă de exploatare este de 5.000 m³ anual lemn pe picior;

**−** valabilitatea autorizaţiei de mediu – pentru activitatea de exploatare forestieră - este condiţionată de autorizaţia/autorizaţiile de exploatare pentru parchetele licitate;

**−** deţinătorul autorizaţiei de mediu are obligaţia de a notifica A.P.M. Bistriţa-Năsăud, în termen de 15 zile de la încheierea contractului sau a negocierii directe privind parchetele de exploatare, despre toate amplasamentele licitate/negociate, cu indicarea perioadei de exploatare forestieră;

* luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* prevenirea accidentelor și limitarea consecințelor acestora;

**−** Respectarea prevederilor legale în domeniul protecţiei mediului, îndeosebi a celor privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică:

* Codul Silvic, aprobat prin Legea nr. 46/2008, modificată şi completată prin O.U.G. nr. 193/2008, O.U.G. nr. 16/2010, Legea nr. 54/2010, Legea nr. 95/2010, Legea nr. 156/2010, Legea nr. 133/2015 şi Legea nr. 227/2015;
* Ordinul Ministrului Mediului şi Pădurilor nr. 1540/03.06.2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos, modificat prin Ordinul nr. 815/2014 și prin Ordinul nr. 669/2014 pentru modificarea şi completarea Regulamentului privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori, aprobat prin Ordinul ministrului mediului şi pădurilor nr. 1.346/2011;
* O.G. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România, modificat prin Ordinul Ministrului Mediului şi Pădurilor nr. 2387/2011;
* H.G. nr. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România;
* O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011;
* Ordinul Ministrului Mediului, Apelor şi Pădurilor nr. 46/2016 privind instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România, astfel:

1. Pentru speciile protejate de plante și animale sălbatice terestre, acvatice și subterane, care trăiesc atât în ariile naturale protejate, cât și în afara lor, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenționată în cursul perioadei de reproducere, de creștere, de hibernare și de migrație;

c) deteriorarea, distrugerea și/sau culegerea intenționată a cuiburilor și/sau ouălor din natură;

d) deteriorarea și/sau distrugerea locurilor de reproducere ori de odihnă;

e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;

f) deținerea, transportul, vânzarea sau schimburilor în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

2. În vederea protejării tuturor speciilor de păsări, inclusiv a celor migratoare, sunt interzise:

a) uciderea sau capturarea intenționată, indiferent de metoda utilizată;

b) deteriorarea, distrugerea și/sau culegerea intenționată a cuiburilor și/sau ouălor din natură;

c) culegerea ouălor din natură și păstrarea acestora;

d) perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă;

e) deținerea exemplarelor din speciile pentru care sunt interzise vânarea și capturarea;

f) vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat;

* respectarea prevederilor Legii **nr. 104/2011 privind calitatea aerului înconjurător, publicată în M. Of. 452/2011,** **modificată cu H.G. nr. 336/2015;**

**−** respectarea prevederilor H.G. nr. 470/2014 pentru aprobarea Normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și a unor măsuri de aplicare a Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor ce revin operatorilor care introduc pe piață lemn și produse din lemn, modificată și completată prin H.G. nr. 787/2014;

**−** respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* să colecteze separat cel puţin următoarele categorii de deşeuri: hârtie, metal, plastic şi sticlă şi să nu amestece aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei, incluzând asigurarea trasabilităţii de la locul de generare la destinaţia finală;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;

**−** evitarea producerii de deșeuri și, în situaţia în care generarea de deşeuri nu poate fi evitată, în ordinea priorităţii şi potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 1.470/2004, ale Hotărârii Guvernului nr. 235/2007, ale Hotărârii Guvernului nr. 1.061/2008, ale Ordinului ministrului mediului şi gospodăririi apelor şi al ministrului integrării europene nr. 1.364/1.499/2006, cu modificările ulterioare, acestea sunt pregătite pentru reutilizare, reciclare, valorificare sau, dacă nu este posibil tehnic şi economic, sunt eliminate, cu evitarea sau reducerea oricărui impact asupra mediului;

**−** respectarea prevederilor O.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

* + - * respectarea prevederilor HG nr. 2293/2004 privind gestionarea deşeurilor rezultate în urma procesului de obţinere a materialului lemnos;

**−** respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007 şi prin Legea nr. 211/2011 privind regimul deşeurilor;

**−** respectarea prevederilor H.G. nr. 235/2007 privind gestionarea uleiurilor uzate;

**−** respectarea prevederilor H.G. nr. 170/2004 privind gestionarea anvelopelor uzate, cu modificările și completările ulterioare;

**−** respectarea prevederilor Legii nr. 249/2015 privind modalitatea de gestionare a ambalajelor şi a deşeurilor de ambalaje, care transpune Directiva 94/62/CE, cu modificările ulterioare;

* titularul are obligația să predea ambalajele și deșeurile de ambalaje către un operator economic autorizat pentru valorificarea sau incinerarea acestora în instalații de incinerare a deșeurilor (cu recuperare de energie);
* ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea către societăţi autorizate în eliminarea acestora;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* respectarea prevederilor amenajamentelor silvice;

**−** se vor exploata numai arborii marcaţi şi predaţi spre exploatare;

**−** dacă prin doborârea arborilor au fost vătămaţi arbori nemarcaţi, gestionarul de parchet este obligat să sesizeze imediat administratorul fondului forestier;

**−** tehnologia de exploatare a masei lemnoase din parchete este diferenţiată, în funcţie de tratamentul aplicat şi de felul tăierii, astfel încât să nu se producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;

**−** este interzisă depozitarea materialelor lemnoase în albiile pâraielor şi văilor sau în locuri expuse viiturilor;

**−** instalarea de funiculare (dacă este cazul) se poate realiza doar cu aprobarea Ocolul Silvic pe raza căruia se desfăşoară activitatea, punctele de încărcare şi descărcare se amplasează în afara suprafeţelor de seminţiş, iar arborii folosiţi pentru ancorare se vor proteja cu manşoane;

**−** nu se vor amenaja depozite de carburanţi în pădure şi în apropierea cursurilor de apă;

**−** nu se vor executa în pădure lucrări de întreţinere/reparaţii ale motoarelor şi schimburi de ulei pe raza parchetelor; aceste lucrări se vor efectua numai pe amplasamente autorizate;

**−** se interzice deversarea în apele de suprafaţă, apele subterane, evacuarea pe sol şi depozitarea în condiţii necorespunzătoare a uleiurilor uzate;

**−** va fi prevenit braconajul pe teritoriul parchetului şi în zonele învecinate, inclusiv la pescuit;

**−** agenţii economici care vor exploata masa lemnoasă vor fi obligaţi:

□ să introducă pe raza parchetului numai gama de utilaje adecvate tehnologiei de exploatare, aprobată de Ocolul Silvic pe raza căruia se desfăşoară activitatea;

□ să nu folosească utilaje cu şenile la operaţiunea de scos – apropiatul materialului lemnos;

**−** se vor utiliza numai căile de acces şi cele de transport forestier aprobate şi prevăzute în planul de situaţie al unităţii de producţie;

**−** în efectuarea lucrărilor de exploatare, se vor avea în vedere următoarele:

* nu se va efectua scos-apropiatul buştenilor prin târâre în albiile pâraielor; se vor respecta căile pentru scos-apropiat lemnul existente, conform actelor de punere în valoare;
* este interzisă depozitarea de materiale lemnoase în albiile pâraielor şi văilor sau în locuri expuse viiturilor;
* este interzisă spălarea utilajelor şi a mijloacelor de transport în albiile cursurilor de apă;
* se vor lua toate măsurile pentru prevenirea poluării solului sau a apei cu uleiuri, lubrifianţi, carburanţi;
* activitatea de exploatare a parchetelor se va organiza şi desfăşura numai cu respectarea strictă a tehnologiei aprobate, respectarea amplasamentului şi dimensiunilor platformei primare şi a traseelor aprobate;
* exploatarea masei lemnoase se va face astfel încât să se evite degradarea solului;
* în perioadele cu precipitaţii abundente colectarea materialului lemnos cu tractoare este interzisă, pentru a se preveni degradarea traseelor;
* doborârea arborilor se va executa în afara suprafeţelor cu regenerare naturală sau artificială, pentru a se evita distrugerea sau vătămarea puieţilor şi pe direcţii care să nu producă vătămări sau rupturi de arbori nemarcaţi;
* este strict interzisă tăierea arborilor nemarcaţi;
* protejarea arborilor nemarcaţi în zona căilor de colectare cu lungoane, manşoane etc.;

**−** după încheierea lucrărilor de exploatare în fiecare parchet, se vor efectua lucrări de dezafectare a construcţiilor anexe (dacă este cazul), lucrări de reconstrucţie ecologică specifice şi igienizarea zonei, lucrări de nivelare a traseelor utilizate la colectarea lemnului, conform amenajamentului silvic;

**−** prezenta autorizaţie de mediu nu exonerează de răspundere titularul de activitate în cazul producerii unor accidente în timpul desfăşurării activităţii pentru care a fost emisă.

**−** respectarea prevederilor O.U.G. nr. 68/2007 privind răspunderea de mediu, cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009 şi care transpune prevederile Directivei Parlamentului European şi a Consiliului 2004/35/CE din 21 aprilie 2004 privind răspunderea pentru mediul înconjurător în legătură cu prevenirea şi repararea daunelor aduse mediului;

* titularul activităţii mai are următoarele obligaţii:
* să notifice A.P.M. dacă intervin elemente noi, necunoscute la data emiterii autorizaţiei de mediu, precum şi asupra oricăror modificări ale condiţiilor care au stat la baza emiterii acesteia, înainte de realizarea acestora;
* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte de reglementare care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să ia măsurile corespunzătoare potrivit cu natura şi amplasarea pericolelor previzibile, în scopul evitării pagubelor şi reducerea la minim a acestora;
* să asigure condiţiile tehnice şi organizatorice pentru activităţile desfăşurate, astfel încât să se prevină riscurile pentru persoane, bunuri sau mediul înconjurător;

**−** în cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/22.10.2007, nr. 164/19.11.2008 şi nr. 58/16.10.2012.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011şi nr. 3.839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă** 5 ani **de la** ...11.2016, **data emiterii,** **până la data de** ...11.2021.

**Nerespectarea prevederilor autorizaţiei atrage după sine suspendarea şi/sau anularea acesteia după caz,conform art.17, alin.(3) al OUG nr.195/2005 privind protecţia mediului, aprobată prin Legea nr.265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**I. Activitatea autorizată**

**−***Activitatea autorizată din punct de vedere al protecţiei mediului este* ***exploatare forestieră pe raza județului Bistrița-Năsăud****, conform tratamentelor şi lucrărilor silvice stabilite în amenajamentele silvice aprobate pentru unitățile de producţie pe raza cărora se desfăşoară activitatea.*

**−** *Activitatea de exploatare a masei lemnoase constă în doborârea arborilor, curăţirea de crăci, adunatul, scosul şi apropiatul materialului lemnos, depozitarea materialului lemnos în platformele primare, încărcatul şi transportul materialului lemnos pe drumurile forestiere.*

−*Volumul de masă lemnoasă care poate fi recoltat anual, conform certificatului de atestare/reatestare este de 5.000 m3 de lemn pe picior.*

*În perioadele în care nu se desfăşoară activitatea de exploatare forestieră, mijloacele auto şi utilajele sunt garate/păstrate pe suprafaţă betonată în curtea interioară (tractoarele forestiere) şi în magazie (ferăstraiele mecanice), la punctul de lucru al SC Pinul SRL, situat în orașul Lunca Leşului, nr. 84, com. Leşu, cu obiect de activitate debitare lemn.*

**1.**Dotări (instalaţii, utilaje, mijloace de transport utilizate în activitate):

***•*** *fierăstraie mecanice: necesare realizării integrale a operaţiilor de doborâre/secţionare, sunt folosite parţial şi pentru curăţirea de crăci;*

***•*** *tractoare universale: cărora li se adaugă un echipament de lucru corespunzător sau tractoare forestiere;*

***•*** *mijloace de transport: autotrenuri forestiere echipate cu mijloace proprii de încărcare;*

***•*** *autoplatforme forestiere sau tractoare cu remorci: pentru transport pe distanţe scurte;*

***•*** *instalarea de funiculare, cu lăţimea culoarului la nivelul sarcinii de maxim 4 m la funicularele cu două cărucioare şi de 6 m la cele cu un singur cărucior;*

***•*** *instalaţii de transport şi de scos – apropiat materialului lemnos: necesare în dotarea fiecărui parchet;*

***•*** *platforme primare: necesare efectuării operaţiunilor de secţionat, manipulat, stivuit, încărcat, etc., vor avea o suprafaţă de până la 500 mp, pentru parchetele dotate cu instalaţii de transport permanent şi de maxim 100 mp, în cazurile în care nu sunt instalaţii de transport permanente;*

***•*** *podeţe;*

*Pentru desfăşurarea activităţii de exploatare forestieră titularul activităţii are în dotare: 1 TAF, 6 fierăstraie mecanice, atelaj cu tracțiune animală, unelte specifice (topoare, țapine, pene metalice ș.a.), 1 camion de 7,5 t pentru transport buşteni.*

**2.** Materiile prime, auxiliare, combustibili şi ambalaje folosite – mod de ambalare, de depozitare, cantităţi:

**−** materii prime: *masă lemnoasă – conform actelor de punere în valoare întocmite de Ocolul Silvic pe raza căruia se desfăşoară activitatea, cu respectarea posibilităţii decenale prevăzută în amenajamentul silvic.*

Situația masei lemnoase pentru exploatarea căreia se emite autorizația de mediu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.**  **crt** | **Autorizaţie de**  **exploatare** | **Ocol Silvic** | **Partida** | **u. a.** | **Tratament/ natura produsului** | **Volum**  **m3** | **Supr.**  **ha** | **Observaţii** |
| 1. | Nr. 1021743/ 22.08.2016 | O.S. Plaiurile Heniului R.A. | 767 (804204) Lala  U.P. II Şesuri | 35A | Îngrijire/secundare rărituri | 1236 | 28,4 | Partida este situată în Parcul Naţional Munţii Rodnei şi în siturile Natura 2000 ROSCI0125 şi ROSPA0085 Munţii Rodnei .  Pentru realizarea lucrărilor s-a obținut avizul favorabil al Administraţiei P.N.M.R. nr. 896/13.09.2016 |
|  | **TOTAL** |  |  |  |  | **1236** | **28,4** | **-** |

- combustibili: *consumurile specifice pentru activitatea de exploatare sunt următoarele:*

*a) pentru fierăstrăul mecanic:*

*- benzină - 0,289 l/mc masă lemnoasă exploatată;*

*- ulei amestec - 0,01 l /1 l benzină;*

*- ulei de ungere - 0,01 l/1 l benzină;*

*b) pentru tractoare forestiere:*

*- motorină - 1,5 l/mc masă lemnoasă exploatată;*

*- ulei de motor - 0,0255/1 l de motorină;*

*- ulei de transmisie - 0,0156 l/1 l de motorină;*

*- ulei hidraulic - 0,0095 l/ 1 l de motorină;*

*c) pentru transportul lemnului cu autospecializate:*

*- motorină - 30 l/100km/lună.*

- ambalaje*: carburanţii şi uleiurile – necesarul pentru 1 zi de lucru, vor fi transportaţi în pădure în recipienţi de metal - canistre metalice cu capacitatea de 20 l.*

*Alimentarea cu combustibil a mijloacelor auto si schimburile de ulei se fac la staţii de distribuţie carburanţi şi la ateliere autorizate.*

**3.** Utilităţi – apă, canalizare, energie (surse, cantităţi, volume):

*- în parchetele de exploatare se va asigura apa potabilă îmbuteliată;*

*- la sediul social al titularului, din comuna Telciu, localitatea Telciu, nr. 290:*

* *alimentarea cu apă potabilă este asigurată din reţeaua localităţii;*
* *apele uzate menajere sunt evacuate în bazin betonat vidanjabil cu volumul de 12 m³;*
* *energia electrică se asigură din rețea.*

**4.** Descrierea principalelor faze ale procesului tehnologic sau ale activităţii:

*Se vor executa următoarele tipuri de tăieri, în conformitate cu prevederile amenajamentului silvic aprobat pentru fiecare unitate amenajistică în parte:*

*- tăieri de produse principale (care promovează regenerarea naturală a pădurii);*

*- tăieri de conservare – igienă, precum şi promovarea regenerării naturale în arboretele în vârstă;*

*- tăieri de produse accidentale şi igienă: arbori rupţi în urma unor calamităţi naturale, doborâţi, uscaţi şi/sau în curs de uscare, atacaţi de insecte, etc.;*

*- tăieri de îngrijire: rărituri, curăţiri, conform amenajamentului silvic, în arboretele tinere, tăieri care au în vedere dezvoltarea normală a arboretelor din punct de vedere silvic.*

*Procesul tehnologic pentru fiecare partidă va cuprinde:*

*- inventarierea şi marcarea arborilor propuşi pentru exploatare;*

*- predarea/preluarea parchetului – limitarea perimetrului parchetului, trasarea căilor pentru scos - apropiat, amplasarea platformei primare, etc.;*

*- doborârea arborilor, curăţat de crăci, secţionat;*

*- adunat-scos-apropiat (colectat) pe drumurile de tractor aprobate, cu utilajele mecanice sau mijloace hipo, funcţie de condiţiile impuse;*

*- sortat, stivuit în platforma primară, încărcat în mijloace de transport şi livrare la beneficiari.*

**5.** Produsele şi subprodusele obţinute - cantităţi, destinaţie:

*Masa lemnoasă poate fi colectată sub formă de sortimente definitive, trunchiuri și catarge, arbori și părți de arbori, iar mai rar tocătură. Se vor obține lemn de lucru, lemn de foc, coajă, crăci, conform autorizațiilor de exploatare de la ocoalele silvice pe raza cărora se desfășoară activitatea.*

*Conform certificatului de atestare/reatestare seria B nr. 0648/27.04.2016, titularul are capacitatea de a exploata anual un volum brut de 2.000 m3 de lemn pe picior.*

**6.** Datele referitoare la centrala termică proprie - dotare, combustibili utilizaţi (compoziţie cantităţi) producţie: *nu este cazul, ocazional se folosesc vagoane de dormit pentru muncitori în funcţie de zona de exploatare forestieră.*

**7.** Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *nu este cazul;*

**8.** Programul de funcţionare: *8 ore/zi, 5 zile/săptămână, 240 zile/an în funcţie de condiţiile meteo şi de respectarea perioadelor impuse prin autorizaţia de exploatare de la ocoalele silvice.*

**II. Instalaţiile, măsurile şi condiţiile de protecţie a mediului**

**1.** Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu): *nu este cazul;*

**2.** Alte amenajări speciale, dotări şi măsuri pentru protecţia mediului:

🢫 protecţia calităţii apelor:

*- la colectarea masei lemnoase se interzice târârea şi depozitarea buştenilor în albiile apelor curgătoare;*

*- trecerea buştenilor peste apele curgătoare se va face obligatoriu pe podeţe de lemn, iar platformele primare vor fi amplasate la o distanţă de minim 50 m de albia minoră a pâraielor;*

*- se interzice degradarea zonelor umede, desecarea, drenarea sau acoperirea ochiurilor de apă;*

*- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor, etc., prin evitarea fluctuaţiilor excesive ale nivelului apei, degradării digurilor naturale şi poluării apei;*

🢫 protecţia calităţii solului:

*- se va evita colectarea masei lemnoase pe timp nefavorabil (ploi);*

*- exploatarea masei lemnoase se va realiza astfel încât să se evite degradarea solului;*

*- în perioadele de îngheţ-dezgheţ sau cu precipitaţii abundente, în cazul în care platforma drumului auto forestier este îmbibată cu apă, se interzice transportul de orice fel;*

*- se vor nivela căile de scos - apropiat folosite la colectarea lemnului, după terminarea lucrărilor;*

*- se vor utiliza tehnologii de exploatare adecvate condiţiilor de teren, în funcţie de felul tăierii;*

*- se vor fasona coroanele arborilor separat de locul de doborâre, nu se vor scoate arborii cu coroană, masa lemnoasă rezultată se va pachetiza în sarcini de dimensiuni reduse, astfel încât la scoaterea acestora să se evite degradarea solului, arborilor şi seminţişului.*

🢫 protecţia calităţii fondului forestier:

*- arborii nemarcaţi situaţi pe limita căilor de scos-apropiat vor fi protejaţi obligatoriu împotriva vătămărilor, prin aplicarea de lungoane, ţăruşi şi manşoane;*

*- se interzice menţinerea în pădure a lemnului de răşinoase în perioada 1 aprilie - 1 octombrie, cu excepţia lemnului de răşinoase antrenat în procesul tehnologic de exploatare ce poate fi menţinut în pădure pentru o perioadă de 30 de zile de la doborâre;*

*- doborârea arborilor se execută:*

* *în afara suprafeţelor cu regenerare naturală sau artificială, pentru a se evita distrugerea sau vătămarea puieţilor;*
* *pe direcţii care să nu producă vătămări sau rupturi ale arborilor nemarcaţi;*

*- la tăierile cu restricţii:*

* *colectarea lemnului se face în afara porţiunilor cu seminţiş;*
* *scosul lemnului se face prin târâre pe zăpadă, prin semitârâre sau suspendare, în lipsa acesteia;*

*- corhănitul se admite numai atunci când aplicarea altor tehnologii nu este posibilă, luându-se toate măsurile necesare pentru evitarea degradării solului, a regenerărilor şi a arborilor care rămân pe picior şi numai când solul este acoperit cu zăpadă sau este îngheţat;*

*- se interzice aplicarea tehnologiei de exploatare a arborilor cu coroană, varianta arbori întregi, cu excepţia cazurilor în care operaţiunea de scos – apropiat se realizează cu funiculare sau suspendat;*

*- la tăierile de produse principale cu restricţii, resturile de exploatare se strâng pe cioate, în grămezi cât mai înalte, în afara ochiurilor sau zonelor cu seminţiş natural, fără a ocupa mai mult de 10% din suprafaţa parchetului;*

*- la terminarea exploatării parchetului se interzice abandonarea resturilor de exploatare pe văile şi pâraiele din interiorul parchetelor;*

*- tăierea arborilor se realizează cât mai jos, astfel încât înălţimea cioatei, măsurată în amonte, să nu depăşească 1/3 din diametrul acesteia, iar la arborii groşi (peste 30 cm) să nu depăşească 10 cm;*

🢫protecţia ariei protejate: – *pentru parchetele de pădure situate în zonă de arie naturală protejată:*

- *titularul autorizaţiei de mediu are obligaţia de a solicita proprietarului de fond forestier avizul administratorului ariei naturale protejate, respectiv al custozilor ariilor naturale protejate de interes naţional/internaţional;*

- *operaţiunile silviculturale şi de tăiere se vor executa astfel încât să se evite interferenţa cu sezonul de reproducere al speciilor sau în oricare dintre stadiile ciclului lor biologic;*

*- conservarea arborilor izolaţi, maturi, uscaţi sau în descompunere, care constituie un habitat potrivit pentru ciocănitori, păsări de pradă, insecte (ex: Rosalia alpina) şi numeroase plante inferioare (fungi, ferigi, briofite, etc);*

*- conservarea arborilor cu scorburi ce pot fi utilizate ca locuri de cuibărit/adăpost de către păsări şi mamifere mici;*

*- păstrarea arborilor bătrâni şi scorburoşi, cu refugii pentru hibernare;*

*- pentru cuibăritul speciilor de păsări de talie mare se vor lăsa arbori mari în zona imediat înconjurătoare, pentru evitarea deranjării locului de cuibărit în perioadele specifice;*

*- se vor efectua tăieri selective sau prin rotaţie;*

*- se vor înlătura speciile exotice şi invazive;*

*- se vor eşalona tăierile pe suprafeţe mici pentru a permite refugiul animalelor în zonele neafectate de tăieri;*

*- ori de câte ori procesul tehnologic de exploatare a masei lemnoase implică traversarea unui fir de apă, lemnul va fi traversat pe podeţe de trecere, astfel încât sa nu fie afectată fauna acvatică formată din peşti, amfibieni, reptile, etc;*

*- titularul are obligaţia de a menţine în permanenţă starea de conservare favorabilă a speciilor şi habitatelor naturale;*

*- se vor exploata numai arborii marcaţi şi predaţi spre exploatare.*

**3.** Concentraţiile şi debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii:

**−** *sursele de zgomot provin de la utilajele folosite la exploatarea masei lemnoase, aceste utilaje fiind echipate cu eşapamente antizgomot;*

**−** *în timpul procesului tehnologic nu se produc vibraţii care să exercite impact asupra factorilor de mediu.*

**III. Monitorizarea mediului**

**1.** Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor: *nu este cazul;*

**2.** Datele ce vor fi raportate autorităţii teritoriale pentru protecţia mediului şi periodicitatea lor:

*Raportul anual de mediu (R.A.M.) se va realiza și se va transmite la APM BN până la 31 ianuarie pentru anul precedent şi va cuprinde:*

*- datele de identificare ale titularului;*

*- date privind desfăşurarea activităţii, cu situaţia centralizată a parchetelor/partizilor din care s-a exploatat, tipul de tăiere, tehnologia de exploatare, volumul de lemn brut exploatat;*

*- măsurile de protecţie a arborilor din vecinătatea perimetrului de exploatare, utilizarea materialelor auxiliare;*

*- modul de gestionare al deşeurilor;*

*- modul de gestionare al substanţelor periculoase;*

*- verificări/inspecţii ale Comisariatului Judeţean BN al G.N.M.;*

*- măsurile dispuse de autorităţile pe linie de control şi modul de soluţionare a problemelor sesizate;*

*- incidentele care au creat un risc pentru mediu;*

*- măsurile şi acţiunile întreprinse pentru prevenirea şi repararea prejudiciului asupra mediului.*

***Se va notifica la A.P.M. Bistriţa-Năsăud orice modificare survenită faţă de prevederile autorizaţiei - înainte de realizarea modificării*** *sau orice incident cu efect negativ asupra mediului înconjurător.*

**IV. Modul de gospodărire a deşeurilor şi ambalajelor**

**1.** Deşeurile produse (tipuri, compoziţie, cantităţi):

**▪** *cod 02 01 07 - resturi de exploatare (crăci, vârfuri, resturi, zoburi, coajă etc.), care parţial se adună în grămezi mici în afara ochiurilor cu semintiş, unde urmează reintegrarea în mediu, parţial se valorifică prin vânzare ca lemn de foc;*

**▪***deşeuri menajere şi asimilate ÷ cod 20 03 01 – cca. 0,01 m3/lună*

**2.** Deşeurile colectate (tipuri, compoziţie, cantităţi, frecvenţă):

**▪** *la terminarea exploatării fiecărui parchet, resturile care pot să fie valorificate vor fi scoase din parchet;*

**▪** *deşeurile menajere se vor colecta în saci menajeri şi se vor transporta periodic la sediul societăţii, de unde vor fi preluate şi transportate în rampă de deşeuri autorizată, prin relaţie contractuală cu operatorul de salubritate din zonă;*

**3.** Deşeurile stocate temporar (tipuri, compoziţie, cantităţi, mod de stocare):

**▪***depozitarea deşeurilor rezultate (crăci, vârfuri, coajă, lemn putregăios, etc.), la tăierile de produse principale, cu restricţie şi accidentale: materialul auxiliar care rezultă din exploatarea parchetului după valorificarea sortimentelor comerciale va fi aşezat în grămezi şi martoane, astfel încât să nu afecteze regenerarea naturală şi artificială a pădurii;*

**▪***deşeurile menajere sunt stocate provizoriu în saci menajeri;*

**▪***schimburile de ulei şi stocarea corespunzătoare a întregii cantităţi de uleiuri uzate se va face conform prevederilor H.G. nr.235/2007;*

**4.** Deşeurile valorificate (tipuri, compoziţie, cantităţi, destinaţie):

**▪***ramurile groase de arbori se vând ca şi lemn de foc;*

**5.** Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor, deşeurile menajere, cu mijloacele de transport specializate ale societăţii de salubrizare;*

**6.** Mod de eliminare a deşeurilor (depozitare definitivă, incinerare):*deşeurile menajere – transportate şi depozitate prin relaţie contractuală cu operatorul de salubritate;*

**7.** Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform H.G. nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

**8.** Ambalaje folosite şi rezultate: *recipienţi din materiale plastice sau metalici, cu capacităţi între 5 şi 200 l pentru uleiuri, benzină şi motorină;*

**9.** Modul de gospodărire a ambalajelor (valorificate):*se reutilizează.*

**V. Modul de gospodărire a substanţelor şi preparatelor periculoase**

**1.** Substanţele şi preparatele periculoase produse sau folosite ori comercializate/ transportate (categorii, cantităţi): *consumurile specifice pentru activitatea de exploatare sunt următoarele:*

*a) pentru fierăstrăul mecanic:*

*□ benzină - 0,289 l/mc masă lemnoasă exploatată;*

*□ ulei de motor - 0,03 l /1 l benzină;*

*□ ulei de transmisie - 0,43 l/1 l benzină;*

*b) pentru tractoare forestiere:*

*□ motorină - 1,5 l/mc masă lemnoasă exploatată;*

*□ ulei de motor - 0,0255/1 l de motorină;*

*□ ulei de transmisie - 0,0156 l/1 l de motorină;*

*□ ulei hidraulic - 0,0095 l/ 1 l de motorină;*

*c) pentru transportul lemnului cu autospecializate:*

*□ motorină - 30 l/100 km.*

**2.** Modul de gospodărire:

**−** ambalare: *- motorina, benzina şi uleiul necesare pentru funcţionarea utilajelor se aprovizionează în butoaie şi canistre metalice – pe măsura consumului;*

*- alimentarea cu carburanţi a mijloacelor auto şi schimburile de ulei se vor face pe amplasamente autorizate în acest sens;*

**−** transport: *cu mijloace de transport autorizate;*

**−** depozitare: *nu se vor amenaja depozite de carburanţi în pădure şi în apropierea cursurilor de apă, aprovizionarea se va realiza pe măsura consumului;*

**−** folosire/comercializare: *se utilizează ca şi combustibil pentru mijloacele de transport, precum şi pentru funcţionarea utilajelor, la colectarea materialului lemnos;*

**3.** Modul de gospodărire a ambalajelor folosite sau rezultate de la substanţele şi preparatele periculoase:*ambalajele goale se reutilizează pentru aprovizionare. Ambalajele care nu mai pot fi reutilizate, contaminate cu produse petroliere, se vor recupera prin agenţii economici furnizori sau se vor depozita provizoriu până la eliminare prin agenţi economici autorizaţi în acest scop.*

**4.** Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident: *se va asigura întreţinerea în stare bună a utilajelor şi mijloacelor de transport folosite şi se va face verificarea tehnică periodică a acestora pentru a se evita scurgerile de produse petroliere de orice fel. Se va respecta fişa tehnică de securitate pentru fiecare substanţă periculoasă utilizată şi va fi instruit personalul cu privire la manipularea şi folosirea acestor substanţe.*

**5.** Monitorizarea gospodăririi substanţelor şi preparatelor periculoase: *se vor respecta normele impuse prin legislaţia în vigoare privind manipularea, depozitarea şi transportul acestora. Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări.*

DIRECTOR EXECUTIV, ŞEF SERVICIU,

AVIZE, ACORDURI, AUTORIZAŢII

biolog-chimist Sever Ioan ROMAN

ing. Marin Liviu Catarig

ÎNTOCMIT,

geogr. Nicoleta Șomfelean